ઇવનિંગ ગાઉનનું ચલણ સેલિબ્રિટી અને ફિલ્મસ્ટારોને કારણે જ વધ્યુ છે. સૌ પહેલા તો આ રીતના ગાઉન ઓસ્કાર અવોર્ડ અને રેડ કાર્પેટ પર જોવા મળતા હતા. ત્યારે હવે કોઇ યુવતીને ઇવનિંગ ગાઉનમાં જોવી એ એક સામાન્ય બાબત થઇ ગઇ છે. કલર્સની વાત કરીએ તો ઇવનિંગ ગાઉનમાં અને ડ્રેસીસમાં પેસ્ટલ કલર્સ અત્યારે વધુ ડીમાન્ડમાં છે. લાઇટ પિંક, લવન્ડર, લેમન ગ્રીન, રોઝ, બ્લુ, ઓરેન્જ આ બધા કલરના લાઇટ શેડને પેસ્ટલ કલર્સ કહેવાય છે. ફેશનેબલ અને રિચ લુક માટે પેસ્ટલ કલર્સના ઇવનિંગ ગાઉન હોટ ફેવરીટ છે. વેડિંગ સેરેમની પહેલાં રિંગ સેરેમની અથવા સંગીતનું ફંક્શન હોય પેસ્ટલ કલરના ઇવનિંગ ગાઉન પહેરી શકાય. દરેક સ્કિન ટોન સાથે આ કલર્સના ઇવનિંગ ગાઉન સરસ લાગે છે.